CELEX: 32010R0465
Language: hu
Date: 2010-05-27 00:00:00
Title: A Bizottság 465/2010/EU rendelete ( 2010. május 27. ) egyes áruk Kombinált Nómenklatúra szerinti besorolásáról

28.5.2010   
            
            
               HU
            
            
               Az Európai Unió Hivatalos Lapja
            
            
               L 129/64
            
         A BIZOTTSÁG 465/2010/EU RENDELETE
   (2010. május 27.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 12. cikke (6) bekezdésének alkalmazásában (2) – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 27-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy 197 × 90 × 2 cm befoglaló méretű áru, amely 16 db tömör fából készült keresztlécből áll, amelyeket fémkapcsokkal rögzítettek két textilszalaghoz.
                  A keresztlécek nem hajlítottak, és rugalmatlan, tömör fenyőből készültek.
                  Az áru egy ágykerettel együtt a matrac alátámasztására szolgál.
               
               
                  9404 10 00
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, a 94. árucsoporthoz tartozó megjegyzések 3. B) pontja, valamint a 9404 és a 9404 10 00 KN-kód szövegezése határozza meg.
                  Habár a keresztlécek nem hajlítottak és nem is rugalmasak, az áru egészében véve eleget tesz a 9404 vámtarifaszám alá tartozó árukra vonatkozó feltételeknek, mivel azt az ágyban, a matrac alátámasztására szánták.
                  A 9403 90 30 KN-kód alá ágytartozékként történő besorolás kizárt, mivel a külön bemutatott ágybetétek nem sorolhatók be áruk részeként a 94. árucsoporthoz tartozó megjegyzések 3. B) pontja értelmében.
                  Ezért az árut ágybetétként (matractartóként) a 9404 10 00 KN-kód alá kell besorolni.